

Årsrapport for Øystre Slidre Frivilligsentral 2015

**Målsetting**

Øystre Slidre Frivilligsentral skal vera ein lokalt forankra møteplass, ope for alle som har

lyst og høve til deltaking i frivillig verksemd. Målsettinga er å:

* ***Mobilisere til auka frivillig innsats***
* Vera eit kraftsenter for folkehelsearbeid og frivillig verksemd i kommunen
* Setja i gang aktivitetar som kan styrke nærmiljøet i kommunen
* Formidle tenester mellom innbyggarane på frivillig grunnlag
* Etablere kontakt på tvers av generasjonar og kulturar
* Arbeide etter visjonen ”Aktiv for trivsel”.

Frivilligsentralen skal vera eit supplement til det eksisterande frivillige organiserte arbeidet

i kommunen og skal drive i samsvar med dei retningslinjer som staten har gjeve for drift av frivilligsentralar, og overordna mål frå eigar, Øystre Slidre kommune.

**Drift**

I 2015 har Frivilligsentralen hatt 75 enkeltfrivillige knytta til aktivitetar og hjelpeoppdrag på sentralen. Dagleg leiar koordinerar mange personar og aktivitetar, og er ein del av eit stort nettverk både lokalt og regionalt. Øystre Slidre Frivilligsentral har i 2015 hatt 13 faste aktivitetar og fleire enkeltarrangement. Frivilligsentralen har to tilsette og ein stillingsressurs på 100%.

Faste aktivitetar i 2015:

* Ulike trimgrupper (Helsetrimmen, «Sprek & Glad», «Sterk & God»)
* Babytreff i samarbeid med helsepersonell i kommunen
* Håndarbeidstreffet «Bøndingen»
* Lesestund på sjukeheimen og omsorgsboligane
* Dansekveldar i samarbeid med gamaldansgruppa Skarvemellin
* Sittedans i samarbeid med Seniordansen
* Musikktreffet «Lirekassen»
* Fredagskafé
* Samlingstund for unge vaksne
* Trilleturar på sjukeheimen
* Hjelpeoppdrag og utkjøring av oppfyringsved (ca. 200 oppdrag utført i 2015)
* Totalt ca. 2800 timar frivillig arbeid utført i 2015
* Kartlegging av aktivitetar i kommunen og marknadsføring av tilboda gjennom

 brosjyrer, plakater, omtale i lokalavisa, kommuna si heimeside og eige facebookside

* Utleige av lokaler på Moatunet

Av enkelttiltak kan nevnast: Guida fjellturar og trugeturar, Stølsveko, møter med frivillige lag og trivselssamlingar for frivillige.

Og fleire samarbeidstiltak med andre aktørar om flytningtilbod, kulturkveld, påskefest, kultur- og familiedag.

Frivilligsentralen har også samarbeid med Småjobbsentralen (SJS) i kommunen om fordeling av hjelpeoppdrag for eldre og uføre.

Det er stor aktivitet innan frivillig sektor i kommunen og saman med tiltaka i frivillig-sentralen, utgjer dette eit allsidig tilbod for innbyggjarane i Øystre Slidre. Frivilligsentralen ser det som ei viktig oppgåve å vere katalysator for frivillig aktivitet både for frivillige lag og enkeltfrivillige.

**Utfordringar**

Dagleg leiar har mange og varierte arbeidsoppgåver: I tillegg til å administrere faste aktivitetar og enkeltarrangement på sentralen, er det mykje arbeidstid som går med til å delta i faste møter i helseavdelinga, kulturavdelinga, folkehelseteam, koordinerande eining, flykninggruppa, friluftsrådet og nettverkssamlingar for frivilligsentralar.

Det er ei utfordring å få tid til å kartlegge all frivillig aktivitet i regi av lag/organisasjonar og enkeltfrivillige i kommunen, samt synleggjera kor viktig det frivillige arbeidet er.

**Finansiering/økonomisk oversikt**

Rekneskapet for frivilligsentralen for 2015 er revisorgodkjent og godkjent av kommunestyret i sak /16

Under følgjer eit enkelt oppsett over kostnadar og inntekter knytt til drifta i 2015.

Rekneskap 2015

|  |  |  |
| --- | --- | --- |
| Konto |  |  |
| 10 | Løn og sosiale utgifter | 576 911  |
| 11-15 | Varer og tenester – Inventar og utstyr- Overføringar | 368 155  |
|  | **Sum kostnader** | **945 066**  |
|  |  |  |
| 16-17 | Salgsinntekter - Refusjoner | 92 547  |
| 18-19 | Statstilskott – Overføring - Gåver | 350 000  |
|  | **Sum inntekter** | **442 547** |
|  | **Lokal finansiering** | **502 519** |

Heggenes,

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Liv Vingdal Kjell Berge Melbybråten

Dagleg leiar Ordførar og styreleiar

Øystre Slidre Frivilligsentral Øystre Slidre Frivilligsentral